Ruisrock | Musasto
Tou 8, 2018 · 16:00
Toisen soinnun etsijät -kirjasta puhetta ja tarinaa Raision musiikki-ja taideosastolla keskiviikkona 16.5.
Puhetta ja tarinaa Toisen soinnun etsijät –kirjan tiimoilta – Raision kirjastotalon musiikki-ja taideosastolla keskiviikkona 16.5. kello 17.00. Paikalla kirjan toimittajat Pertti Grönholm ja Kimi Kärki.
Toisen soinnun etsijät (Turkulaisen populaarimusiikin villit vuodet 1970–2017) avaa laajan näkymän turkulaisen populaarimusiikin alakulttuureihin ja monenkirjaviin ilmiöihin, alkaen ensimmäisestä Ruisrock-festivaalista ja päätyen nykypäivän tekijöihin ja tapahtumiin.
Teos on ensimmäinen tutkimukseen perustuva yleisesitys, joka käsittelee aihettaan laajasti, kertoen niin rockin ja popin valtavirroista kuin Turulle tyypillisistä vasta- ja sivupyörteistä.
Avainsanat: DBTL, Kimi Kärki, Pertti Grönholm, Raisio, Raision kaupunginkirjasto, Raision musiikki- ja taideosasto, rock, Ruisrock, Turku
syyskuu 9, 2015 · 14:01
Kyllä kansa tietää – Ruisrock festarikesän toiseksi paras festari
YleX:n äänestyksessä kesän 2015 parhaaksi festariksi on listattu Helsingissä järjestetty Weekend Festival yli 26 prosentin ääniosuudella. Vain parin prosentin erolla hopeasijalle jäi Turun Ruisrock (lähes 25 prosenttia) ja kolmanneksi Tampereella järjestetty Blockfest (n. 10 prosenttia äänistä).
Seinäjoen perinteikäs Provinssi jäi suuresta satsauksesta huolimatta äänestyksessä reiluun neljään prosenttiin, edellään niukasti Joensuun Ilosaarirock. Kyseinen kaksikko ohitti kuitenkin Tuskan. Flow festival sai äänistä vain reilu kaksi prosenttia.
YleX:n kyselyssä ääniä annettiin yhteensä 15 758 kappaletta.
Katso tunnelmia päättyneen kesän Ruisrockista.
Avainsanat: Ilosaarirock, musiikkifestivaalit, Provinssi, Provinssirock, Ruisrock, Tuska, Weekend Festival